สกอเปีย

| สกอเปีย Скопје (มาซิโดเนีย) Shkup (แอลเบเนีย) |
| --- | --- |
นคร
นครสกอเปีย Град Скопје  Qyteti i Shkupit
จากบนสุด ตามเข็มนาฬิกา: สกอเปียกลางมองจากป้อมปราการกาเล, กูรชูมลีอัน, ปสานเก่า, สถานีรถไฟสกอเปียเก่า, โบสถ์นักบุญคลีเมนต์แห่งโอฮรีด, สะพานหิน
   ธง ตราอาร์ม
สกอเปียที่ตั้งของสกอเปียในมาซิโดเนียเหนือแสดงแผนที่Republic of North Macedoniaสกอเปียสกอเปีย (ยุโรป)แสดงแผนที่ยุโรป
พิกัด: 42°0′N 21°26′E﻿ / ﻿42.000°N 21.433°E﻿ / 42.000; 21.433
ประเทศ:  มาซิโดเนียเหนือ
ภูมิภาค: สกอเปีย
เทศบาล: เกรทเตอร์สกอเปีย
การปกครอง
 • ประเภท: หน่วยพิเศษรัฐบาลท้องถิ่น
 • องค์กร: สภานครสกอเปีย
 • นายกเทศมนตรี: เปเตร ซีเลกอฟ (SDSM)
พื้นที่
 • นคร: 571.46 ตร.กม. (220.64 ตร.ไมล์)
 • เขตเมือง: 337.80 ตร.กม. (130.43 ตร.ไมล์)
 • รวมปริมณฑล: 1,854.00 ตร.กม. (715.83 ตร.ไมล์)
ความสูง: 240 เมตร (790 ฟุต)
ประชากร (ค.ศ. 2015)
 • นคร: 544,086 คน
 • ความหนาแน่น: 950 คน/ตร.กม. (2,500 คน/ตร.ไมล์)
 • รวมปริมณฑล: 630,873 คน
เดมะนิม: สโกปยัน
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: МК-10 00
รหัสพื้นที่: +389 2
รหัส ISO 3166: MK-85
ทะเบียนรถ: SK
ภูมิอากาศ: BSk
เว็บไซต์: www.skopje.gov.mk
สกอเปีย (มาซิโดเนีย: Скопје, ออกเสียง: [ˈskɔpjɛ] ( ฟังเสียง), แอลเบเนีย: Shkup) เป็นเมืองหลวงและเมืองใหญ่ที่สุดของประเทศมาซิโดเนียเหนือ นับเป็นศูนย์กลางด้านการเมือง วัฒนธรรม เศรษฐกิจ และการศึกษาของประเทศ
พื้นที่ของนครสกอเปียมีการถิ่นฐานมาตั้งแต่ 4,000 ปีก่อนคริสตกาล หลักฐานที่บ่งบอกถึงการตั้งถิ่นฐานในยุคหินใหม่ถูกพบในประภาคารกาเลอันเก่าแก่ ซึ่งสามารถมองเห็นทิวทัศน์ของใจกลางนคร แรกเริ่มเดิมที สกูปีเป็นนครของอาณาจักรแพโอเนีย ต่อมาได้กลายเป็นเมืองหลวงของอาณาจักรดาร์ดาเนียในช่วง 200 ปีก่อนคริสตกาล ต่อมาในช่วงก่อนคริสต์ศตวรรษที่ 1 พื้นที่แห่งนี้ได้ถูกทหารโรมันยึดครองและใช้เป็นฐานทัพ เมื่อจักรวรรดิโรมันถูกแบ่งออกเป็นตะวันตกและตะวันออกใน ค.ศ. 395 สกูปีได้ตกอยู่ภายใต้การปกครองของอาณาจักรไบแซนไทน์ซึ่งรับอำนาจมาจากคอนสแตนติโนเปิล ช่วงเวลาส่วนใหญ่ของต้นยุคกลาง เมืองนี้มักถูกจักรวรรดิไบแซนไทน์และบัลแกเรียที่ 1 สลับกันยึดครอง เมืองนี้เคยเป็นเมืองหลวงของจักรวรรดิบัลแกเรียที่ 1 ระหว่าง ค.ศ. 972–992
นับตั้งแต่ ค.ศ. 1282 เมืองนี้กลายเป็นส่วนหนึ่งของจักรวรรดิเซอร์เบีย และได้รับการจัดตั้งให้เป็นเมืองหลวงระหว่าง ค.ศ. 1346–1371 ต่อมาใน ค.ศ. 1392 สกอเปียถูกยึดครองโดยกลุ่มเติร์กของออตโตมันที่เรียกตนเองว่า อุซกุบ ซึ่งชื่อนี้ได้ถูกใช้อย่างแพร่หลายในภาษาอังกฤษ เมืองอยู่ภายใต้การปกครองของออตโตมันเป็นระยะเวลากว่า 500 ปี โดยเคยเป็นเมืองศูนย์กลางของกลุ่มอุซกุบและจังหวัดคอซอวอ ใน ค.ศ. 1912 เมืองถูกยึดครองโดยราชอาณาจักรเซอร์เบียในช่วงสงครามบอลข่าน ต่อมาได้ถูกยึดครองโดยราชอาณาจักรบัลแกเรียในช่วงสงครามโลกครั้งที่หนึ่ง หลังจากสงคราม เมืองได้กลายเป็นส่วนหนึ่งของราชอาณาจักรยูโกสลาเวียในฐานะเมืองศูนย์กลางของจังหวัดวาร์ดาร์บานอวีนา ในช่วงสงครามโลกครั้งที่สอง เมืองถูกยึดครองโดยบัลแกเรียอีกครั้ง และใน ค.ศ. 1944 ได้กลายเป็นเมืองหลวงของมาซิโดเนีย ซึ่งเป็นรัฐสหพันธ์ของยูโกสลาเวีย ตัวนครพัฒนาอย่างรวดเร็วแต่ก็มาหยุดชะงักเมื่อเกิดแผ่นดินไหวใน ค.ศ. 1963
สกอเปียตั้งอยู่บริเวณทางตอนต้นของแม่น้ำวาร์ดาร์ และตั้งอยู่บนเส้นทางหลักแนวเหนือ-ใต้ของคาบสมุทรบอลข่าน ระหว่างกรุงเบลเกรดกับกรุงเอเธนส์ นครเป็นศูนย์กลางของอุตสาหกรรมแปรรูปโลหะ เคมีภัณฑ์ ไม้ สิ่งทอ หนังสัตว์ และการพิมพ์ การพัฒนาด้านอุตสาหกรรมของนครพัฒนาขึ้นพร้อมกับการพัฒนาการค้า ลอจิสติก การธนาคาร การขนส่ง วัฒนธรรม และกีฬา ในการสำมะโนปี 2002 สกอเปียมีประชากร 506,926 คน และเมื่อวันที่ 30 มิถุนายน ค.ศ. 2015 มีประชากร 544,086 คน แสดงให้เห็นว่า ประชากรมากกว่าหนึ่งในสี่ของประเทศอาศัยอยู่ที่นครแห่งนี้รวมถึงพื้นที่ปริมณฑล